**ИНЖ.ДАНИЕЛ ПАНОВ**

**Кмет на Община Велико Търново**

**УКАЗАНИЯ**

**ЗА ПОДГОТОВКА НА ОФЕРТАТА ЗА УЧАСТИЕ В ОБЩЕСТВЕНА ПОРЪЧКА ЧРЕЗ ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ**

**по реда на глава двадесет и шеста, във връзка с чл.20, ал.3, т.1 от ЗОП**

**С ПРЕДМЕТ: Вътрешно преустройство на съществуваща сграда на Домашен социален патронаж – гр. Дебелец, ПО ПРОЕКТ „КРАСИВА БЪЛГАРИЯ”**

**1. ОБЩА ИНФОРМАЦИЯ**

* 1. **Данни за Възложителя**

Община Велико Търново

Кмет на Община Велико Търново

гр. Велико Търново,

пл. „Майка България” № 2

България

Тел.: +359 62619229

Факс: +359 62619231

e-mail: [mop\_vt@abv.bg](mailto:mop_vt@abv.bg)

Интернет адрес: <https://www.veliko-tarnovo.bg/bg/>

* 1. Пълен достъп до Обявата и приложенията към нея е предоставен на официалната интернет страница на Община Велико Търново - <https://www.veliko-tarnovo.bg/bg/> , раздел „Профил на купувача”.

**2. ПЪЛНО ОПИСАНИЕ НА ПРЕДМЕТА НА ПОРЪЧКАТА:**

1. **Предмет на поръчката:** **Вътрешно преустройство на съществуваща сграда на Домашен социален патронаж – гр. Дебелец, ПО ПРОЕКТ „КРАСИВА БЪЛГАРИЯ”**
2. **Обем:** Обемът на поръчката е съгласно приложената количествена сметка.
3. **Правно основание:** чл.186 , във връзка с чл.20, ал.3, т.1 от ЗОП.
4. **Възможност за представяне на варианти в офертите:** не се предвижда възможност за представяне на варианти в офертите.
5. **Срок за изпълнение на поръчката: 4 (четири) месеца.** Срокът, определен от Възложителя за изпълнение на обществената поръчка, е фиксиран и започва да тече от датата на откриване на строителната площадка, но не по-късно от 5 дни след датата на подписване на договора за СМР.
6. **Място на изпълнение:** град Дебелец, улица „Стефан Караджа“ №25, УПИ XIII, кв. 15-А по плана на град Дебелец.
7. **Прогнозна стойност: 181334,81 лв. (сто осемдесет и една хиляди триста тридесет и четири лева и 81ст.) без включен ДДС**

Прогнозната стойност на обществената поръчка е определена от Възложителя, на база изготвена експертна оценка от експерти на Възложителя и Проект „Красива България“, съобразена е с пазарната стойност на предстоящите за възлагане дейности и включва всички плащания без данък върху добавената стойност (ДДС) към бъдещия изпълнител на обществената поръчка, в т.ч. и 10% непредвидени разходи (допълнително възникнали) количества и нови видове работи, които не изискват допълнителни проектни решения.

1. **Финансиране:** Средствата са съгласно Споразумение № РД 09-37 /05.03. 2019 г. между Община Велико Търново и Министерство на труда и социалната политика за финансиране по Проект „Красива България”.
2. **Обхват на дейностите:** Техническите изисквания на Възложителя и дейностите, включени в предмета на обществената поръчка са посочени в Техническата спецификация

Възложителят определя техническите спецификации съгласно чл.48, ал.1 от ЗОП, съобразно изискванията на приложимите нормативни актове в съответната област.

При изпълнение на строителните работи, предмет на поръчката, Изпълнителят се задължава:

1. Да изпълни СМР/СРР в договорения срок, като организира и координира цялостния процес в строителството, съгласно:

* одобрения инвестиционен проект;
* офертата с приложенията към нея;
* действащата нормативна уредба, вкл. нормите по ЗБУТ;
* правилата на ПКБ;

1. Да влага в строителния процес при изпълнението на СМР/СРР на обекта само нови, качествени материали, конструкции и изделия, отговарящи на техническите изисквания на Европейския съюз и по БДС;
2. Да обезпечи работата си с необходимите машини и съоръжения;
3. Да съставя всички актове и протоколи по време на строителството, като използва образците на документи на ПКБ, съгласно проекта на договора*.*

Провеждането и документирането на настоящата обществена поръчка се извършва в съответствие с разпоредбите на глава 26 от Закона за обществените поръчки и глава 9 от Правилника за прилагане на Закона за обществените поръчки.

При наличие на противоречие между тази документация и разпоредбите на Закона за обществените поръчки или Правилника за прилагане на Закона за обществените поръчки се прилагат разпоредбите на съответния нормативен акт.

По отношение на неописаните обстоятелствено елементи от документацията пряко приложение намират разпоредбите на Закона за обществените поръчки и Правилника за прилагане на Закона за обществените поръчки.

Всеки участник в обществената поръчка следва да се запознае със Закона за обществените поръчки и Правилника за прилагане на Закона за обществените поръчки по отношение на всички въпроси, които не са обстоятелствено описани в тази документация.

**І. ОБЩИ УСЛОВИЯ ЗА УЧАСТИЕ**

**1.** За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите по предмета на поръчката съгласно законодателството на държавата, в която то е установено, което отговаря на условията на Възложителя и за което отсъстват обстоятелствата по чл. 54, ал. 1 от ЗОП.

**2.** Не се изисква обединенията да имат определена правна форма, за да участват при възлагането на поръчката, както и не се поставя условие за създаване на юридическо лице, когато участникът, определен за изпълнител, е обединение на физически и/или юридически лица.

Съгласно чл. 37, ал. 4 от ППЗОП при участници-обединения, които не са юридически лица, Възложителят изисква представянето на **копие от документ** за създаване на обединението, както и следната информация във връзка с настоящата обществена поръчка:

- правата и задълженията на участниците в обединението;

- разпределението на отговорността между членовете на обединението;

- дейностите, които ще изпълнява всеки член на обединението.

Следва да се посочи разпределението на участието на лицата при изпълнение на дейностите, като не е достатъчно посочване на процентното разпределение на дейностите. Изискването е с цел осигуряване на възможност за преценка за спазване на изискванията на ЗОП и документацията за обществена поръчка от отделните членове на обединението съгласно чл. 59, ал. 6 от ЗОП;

- посочва се физическото лице, упълномощено да представлява обединението пред трети лица, в т.ч. и пред Възложителя, и да подписва всички документи от името на обединението, да подписва и подаде офертата, което да представлява обединението в хода и при изпълнение на обществената поръчка;

- да съдържа клаузи или условия, които гарантират, че обединението (консорциумът) е създадено за срок не по-малък от срока на действие на договора за обществена поръчка, както и че всички членове на обединението са задължени да останат в него до окончателното изпълнение и приемането му, че всички членове на обединението (консорциума) са отговорни, заедно и поотделно, за изпълнението.

Не се допускат промени в състава на обединението след подаването на офертата.

Когато не е приложен документ за създаване на обединение или в приложения документ липсват клаузи, гарантиращи изпълнението на горепосочените условия или съставът на обединението се е променил след подаването на офертата, участникът **ще бъде отстранен** от участие в настоящата обществена поръчка.

**3.** Всеки участник има право да представи само една оферта.

**4.** Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.

**5.** В обществената поръчка едно физическо или юридическо лице може да участва само в едно обединение.

**6.** Възложителят отстранява участник, за когото са налице основанията по чл. 54, ал. 1 ЗОП, възникнали преди или по време на поръчката. Предходното се прилага и когато участник в поръчката е обединение от физически и/или юридически лица и за член на обединението е налице някое от основанията за отстраняване.

***Забележка:*** *Основанията по чл. 54, ал. 1, т. 1, т. 2 и т. 7 от ЗОП се отнасят за лицата, които представляват участника. Когато лицата по чл. 54, ал. 2 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7,* ***Декларацията- Образец № 5*** *може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 от ЗОП, информацията относно изискванията по чл. 54, ал. 1, т. 1, 2 и 7 се попълва в отделна* ***Декларация- Образец № 5****, подписана от съответното лице.*

Участникът, както и съдружник в обединение, подизпълнител, трето лице (ако има такива) посочва, че спрямо него не са налице основания за отстраняване, както следва:

* Информация относно липсата или наличието на обстоятелства по чл. 54, ал. 1, т. 1, т. 2 и т.7 от ЗОП.Участникът следва да декларира в **Декларация- Образец № 5** информация относно присъди за следните престъпления:
* Тероризъм- чл. 108а от НК;
* Трафик на хора- чл. 159а – 159г от НК;
* Престъпления против трудовите права на гражданите- чл. 172 от НК;
* Детски труд- чл. 192а от НК;
* Престъпления против собствеността- чл. 194- 217 от НК;
* Престъпления против стопанството- чл. 219- 252 от НК;
* Престъпления против финансовата, данъчната и осигурителната системи- чл. 253- 260 от НК;
* Подкуп- чл. 301 – 307 от НК;
* Участие в престъпна организация- чл. 321 и 321а от НК;
* Престъпления против народното здраве и околната среда- чл.352- 353е от НК;

При наличие на осъждане за горепосочените престъпления участникът посочва:

- дата на влизане в сила на присъдата и фактическото и правното основание за постановяването ѝ;

- срока на наложеното наказание.

Участниците посочват информация за престъпления, аналогични на посочените, при наличие на присъда в друга държава членка или трета страна в **Декларация – Образец № 5.**

Участниците посочват информация относно липсата или наличието на конфликт на интереси, който не може да бъде отстранен- обстоятелство по чл. 54, ал. 1, т. 7 от ЗОП в **Декларация- Образец № 5.**

* Информация относно липсата или наличието на обстоятелства по чл. 54, ал. 1, т. 3-6 от ЗОП- в **Декларация- Образец № 6.**

***Забележка:*** *Когато участникът се представлява от повече от едно лице, декларацията за обстоятелствата по чл. 54, ал. 1, т. 3-6 се подписва от лицето, което може самостоятелно да го представлява.*

**Когато за участник е налице някое от основанията по чл. 54, ал. 1 от ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват в Декларация- Образец № 5 или № 6.**

**7.** Свързани лица не могат да бъдат самостоятелни участници в една и съща поръчка. Възложителят отстранява от поръчката участници, които са свързани лица. Участникът декларира на основание чл. 101, ал. 11 от ЗОП, във връзка с чл. 107, т. 4 от ЗОП информация относно липсата или наличието на свързаност с друг участник в поръчката в **Декларация- Образец № 9**.

В случай, че комисията за провеждане на поръчката установи, че посоченото е невярно, отстранява от поръчката всички участници, които са свързани лица.

**8.** Освен на основанията по чл. 54, ал. 1 от ЗОП Възложителят отстранява от поръчката участник, за когото е налице обстоятелството по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако са налице изключенията по чл. 4 от закона. В **Декларация- Образец № 10,** участникът деклариралипсата или наличието на основания по чл. 3, т. 8 от ЗИФОДРЮПДРКТЛТДС, освен ако са налице изключенията по чл. 4 от закона.

**9.** Възложителят отстранява от поръчката участник, за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество. Информацията относно липсата или наличието на обстоятелствата се декларира в **Декларация – Образец № 11.**

**10.** Участниците (когато е приложимо обединението, партньорите в обединението, подизпълнителят, третото лице) са длъжни да представят в **Представяне на участника- Образец № 2** необходимата информация относно правно-организационната форма, под която осъществяват дейността си, както и списък на лицата, които представляват участника, съгласно документите му за регистрация.

**11.** Участниците могат да се позоват на капацитета на трети лица, независимо от правната връзка между тях, по отношение на критериите, свързани с техническите и професионалните способности.

Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от поръчката.

Възложителят изисква от участника да замени посоченото от него трето лице, ако не отговаря на някое от горепосочените условия, поради промяна в обстоятелствата преди сключване на договора за обществена поръчка.

Когато участникът се позовава на капацитета на трети лица, посочва това в **Представяне на участника- Образец № 2**. Участникът трябва да може да докаже, че ще разполага с техните ресурси, като представи документи за поетите от третите лица задължения.

Когато участникът е посочил, че ще използва трети лица, за всяко трето лице се представят попълнени и подписани **Декларации- Образци № 5, 6, 10 и 11**. Третите лица попълват и Декларация за съгласие за участие като трето лице- **Образец № 8**.

**12.** Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят **доказателство за поетите от подизпълнителите задължения.**

Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от поръчката. Възложителят изисква замяна на подизпълнител, който не отговаря на някое от тези условия.

Участниците посочват информацията относно участието на подизпълнители за изпълнение на поръчката, включително информация за вида и дела от поръчката, който ще изпълняват в **Декларация- Образец № 7**.

Когато участникът е посочил, че ще използва подизпълнители, за всеки подизпълнител се представят попълнени и подписани **Декларации- Образец № 8.1, 8.2, 10 и 11**. Подизпълнителите попълват Декларация за съгласие за участие като подизпълнител- **Образец № 8**.

**Независимо от възможността за използване на подизпълнители отговорността за изпълнение на договора за обществена поръчка е на изпълнителя.**

Съгласно чл. 66, ал. 3 от ЗОП задължение за изпълнителя е да сключи договор за подизпълнение, когато е обявил в офертата си ползването на подизпълнител. Според §2, т. 5 от Допълнителните разпоредби на ЗОП „Договор за подизпълнение” е възмезден писмен договор, сключен между изпълнителя и едно или повече лица, с предмет изпълнението на една или повече дейности от възложена обществена поръчка с обект строителство, доставка на стоки или предоставяне на услуги.

При замяна или включване на подизпълнител изпълнителят представя на Възложителя копие от договора с новия подизпълнител в срок до три дни от неговото сключване, заедно с всички документи, които доказват изпълнението на условията по чл. 66, ал. 14 от ЗОП, а именно:

* за новия подизпълнител не са налице основанията за отстраняване от поръчката;
* новият подизпълнител отговаря на критериите за подбор по отношение на дела и вида на дейностите, които ще изпълнява.

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на тази забрана доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на Възложителя, Възложителят заплаща възнаграждение за тази част на подизпълнителя. Разплащанията в този случай се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на Възложителя в 15-дневен срок от получаването му. Към искането, отправено от подизпълнителя, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

**13.** При изготвяне на офертата всеки участник трябва да се придържа точно към обявените от Възложителя условия, посочени в обявата, документацията за участие и приложените образци.

**14.** Всички образци на документи са публикувани в „Профила на купувача” на Възложителя на посочения в обявата интернет адрес.

**15.** Не се допускат варианти на офертата.

**16.** Офертата се изготвя на български език. Когато е представен документ на чужд език, той се придружава от превод на български език. Копия на документи, представени към офертата, се представят от участника с гриф „Вярно с оригинала” и заверени с подпис и свеж печат на участника /в приложимите случаи/.

**17.** До изтичане на срока за подаване на офертите всеки участник може да промени, допълни или оттегли офертата си.

**18.** Всички разходи по изготвяне и подаване на офертите са за сметка на участниците.

**19.** При писмено искане на разяснения, направено **до три дни** преди изтичане на срока за получаване на оферти, Възложителят най-късно на следващия работен ден ще публикува на интернет адрес: <https://www.veliko-tarnovo.bg/bg/profil-na-kupuvacha/668> в раздел „Профил на купувача”, към обществената поръчка, писмени разяснения по условията на обществената поръчка.

**ІІ. КРИТЕРИИ ЗА ПОДБОР НА УЧАСТНИЦИТЕ. МИНИМАЛНИ ИЗИСКВАНИЯ И ДОКУМЕНТИ ЗА ДОКАЗВАНЕ**

**ВАЖНО:**

Към офертата участниците подават декларации по образец на Възложителя за липсата на основанията за отстраняване и съответствие с критериите за подбор, ако има такива.

**1. Годност (правоспособност) за упражняване на професионална дейност:**

Участниците трябва да са вписани в Централния професионален регистър на строителя за първа група, V (пета) категория строежи.

*За доказване на това обстоятелство, избраният за изпълнител участник посочва съответния публичен регистър, който съдържа тази информация или представя копие от Удостоверението за вписване в ЦПРС, придружен с валиден талон за 2019 г., или еквивалентен документ, издаден от държавата, в която са установени, доказващ еквивалентното право (за чуждестранните участници), при подписване договора за СМР* *или при поискване в хода на поръчката:* копие от документа за регистрация в ЦПРС към Камарата на строителите в РБ, съгласно чл. 3, ал. 2 от Закона за Камарата на строителите (ЗКС), за изпълнение на строежи от изисканата група и категория; за чуждестранни лица – еквив. документ, изготвен съгласно националния закон на участника, издаден от компетентен орган от държавата, в която е установен, доказващ такава регистрация в аналогичен регистър, съгласно законодателството на държавата, в която са установени.

* При участие на обединение, което не е юридическо лице, изискването за регистрация се доказва от всеки участник в обединението, който ще извършва строителство съобразно разпределението на участието на лицата при изпълнение на дейностите, предвидено в договора за създаване на обединение. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват и за тях да не са налице основания за отстраняване от процедурата.

При подаване на офертата, изпълнението на изискването се декларира в образец №2, чрез попълване на отговор „да“ или „не“ и посочва съответно за коя група и/или категория притежава регистрация, , както и публичния регистър където може да се намери информацията.

**2. Икономическо и финансово състояние:**

Участниците следва да имат валидна застрахователна полица за професионална отговорност на строителя – съгласно чл.171, ал.1 от ЗУТ (или еквивалентна застраховка или гаранция за чуждестранното лице – участник, в съответствие с чл.171а, ал.1 от ЗУТ), покриваща минималната застрахователна сума за строежи **V-та категория**, определени с чл.5, ал.2, т.5 – 70 000 лв. от Наредбата за условията и реда за задължително застраховане в проектирането и строителството.

За доказване на това обстоятелство, избраният за изпълнител участник представя копие от валидна застрахователна полица за професионална отговорност на строителя, при подписване договора за СМР. Документите се представят и за подизпълнителите, които ще изпълняват строителство, съобразно вида и дела от поръчката, който им е възложен.

При подаване на офертата, изпълнението на изискването се декларира в образец №2, чрез попълване на отговор „да“ или „не“ и посочва съответно дали притежава валидна застраховка.

***Забележка:*** *При участие на* ***обединение****, което не е юридическо лице, изискването за застраховка „Професионална отговорност“ се доказва от всеки участник в обединението, който ще извършва строителство, съобразно разпределението на участието на лицата при изпълнение на дейностите, предвидено в договора за създаване на обединението.*

*При участие на* ***подизпълнители****, същите следва да отговарят на горепосоченото изискване съобразно вида и дела от поръчката, който ще изпълняват.*

**3. Технически и професионални способности:**

**1.** Участниците да са изпълнили минимум 1 обект с предмет и обем, идентични или сходни с тези на поръчката, за последните 5 години от датата на подаване на офертата.

За доказване на това обстоятелство се представя Списък на строителството, идентично или сходно с предмета на поръчката, изпълнено през последните 5 години (Образец №12), придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.

Под „Сходно с предмета на поръчката строителство” следва да се разбира – текущ ремонт и/или основен ремонт и/или реконструкция и/или изграждане на сграда.

**Забележка:** Поставеното изискване се доказва преди сключване на договор с документи по чл. 64, ал. 1, т. 1 от ЗОП във връзка с чл.112, ал.1, т.2 ЗОП - списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали то е изпълнено в съответствие с нормативните изисквания. Възложителят няма да изисква документи, които вече са му били предоставени от участника или са му служебно известни.

**2.** За изпълнение на настоящата обществена поръчка, участниците трябва да разполагат с технически и ръководен персонал с професионална компетентност, както следва:

• Технически ръководител на обекта: Образование и квалификация: образователно-квалификационна степен „магистър” или „бакалавър” в областта на строителството, или строителен техник; Професионален опит: да има опит като „Технически ръководител” на минимум 3 обекта с предмет, сходен на настоящата поръчка.

• Координатор по безопасност и здраве: Да отговаря на изискванията по чл.5, ал.2 от Наредба №2/22.03.2004 г. за минималните изисквания за здравословни и безопасни условия на труд при извършване на СМР;

• Отговорник по контрола на качеството: Да притежава съответното удостоверение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ;

За отговорниците на обекта се представя Списък на техническия и ръководен персонал, който ще отговаря за изпълнение на поръчката, с посочване на образованието, квалификацията и професионалния и специфичен опит на лицата (Образец № 13);

Участникът представя документи, които доказват професионална компетентност на лицата:

за техническия ръководител – заверено копие от документи, доказващи образование, квалификация и професионален опит, съответстващи на изискванията на Възложителя, посочени в документацията на обществената поръчка;

за отговорника по здравословни и безопасни условия на труд и/или отговорника за контрола на качеството – заверено копие от съответното удостоверение за завършено обучение.

Забележка: Доказателствата се представят от участника, определен за изпълнител, или при поискване в хода на процедурата в случаите на чл. 67, ал. 5 ЗОП във връзка с чл.195 ЗОП, а именно: списък на персонала, който ще изпълнява поръчката, и/или на членовете на ръководния състав, които ще отговарят за изпълнението, както и документи, които доказват професионална компетентност на лицата; Възложителят няма да изисква документи, които вече са му били предоставени от участника или са му служебно известни.

Съгласно § 2, т.41от ЗОП: "Професионална компетентност" е наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.

**3.** Квалифицирани строителни работници, съобразно видовете работи по КСС.

За доказване на горното обстоятелство се представя Списък на квалифицирани строителни работници съгласно Националната класификация на професиите и длъжностите в Република България (Образец № 14);

**Относно критериите за подбор по т.1 до т. 3:**

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с техническите способности и професионалната компетентност.

2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чието образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

3. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи преди сключване на договор документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.Възложителят изисква от участника да замени посоченото от него трето лице, ако то не отговаря на тези условията. Когато участник в процедурата е обединение от физически и/или ЮЛ, той може да докаже изпълнението на критериите за подбор с капацитета на трети лица при спазване на условията по т.2–4 по-горе.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

4. Участникът следва да притежава сертификат по EN ISO 9001:2015 - система за управление на качеството или еквивалент, или други доказателства за еквивалентни мерки за осигуряване на качеството, с предметен обхват в областта на строителството на сгради.

5. Участникът следва да притежава сертификат по EN ISO 14001:2015 - система за управление на околната среда или еквивалент, или други доказателства за еквивалентни мерки за управление на околната среда, с предметен обхват в областта на строителството на сгради.

При подаване на офертата, изпълнението на изискването по т.4 и т.5 се декларира в в образец №2, чрез попълване на отговор „да“ или „не“

Забележка: Сертификатите трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

За доказване на това обстоятелство, избраният за изпълнител участник представя заверено копие от притежаваните сертификати, при подписване договора за СМР.

***Забележка:*** За удостоверяване на съответствие с поставеното изискване към техническите и професионални способности в офертата си участниците само декларират информацията в **съответните образци**, ***а документите, с които се доказват декларираните обстоятелства, се представят*** от участника, определен за изпълнител.

Възложителят приема и други доказателства за еквивалентни мерки за осигуряване на качеството и околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини. В този случай участникът трябва да е в състояние да докаже, че предлаганите мерки са еквивалентни на изискваните.”

При участие на обединения, които не са юридически лица, съответствието с критерия за подбор се доказва от обединението участник, а не от всяко от лицата, включени в него, с изключение на случаите, при които съобразно разпределението на участието на лицата при изпълнение на дейностите, посочено в договора за създаване на обединението, е предвидено, че тези лица ще изпълняват строителство. Всяко от лицата, изпълняващо строителство, трябва да имат съответните сертификати.

Съгласно чл. 67, ал. 5 от ЗОП, във връзка с чл.195 ЗОП, възложителя може да изисква от участниците по всяко време след отварянето на заявленията за участие или офертите представяне на всички или част от документите, чрез които се доказва информацията, посочена в декларираните данни (респективно частта относно критерии за подбор), когато това е необходимо за законосъобразното провеждане на процедурата.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.

**ІІІ. ИЗИСКВАНИЯ КЪМ ТЕХНИЧЕСКОТО ПРЕДЛОЖЕНИЕ**

Участникът задължително представя **Техническо предложение** **по Образец № 3** от настоящата документация.

Според чл. 96а, ал. 2 от ППЗОП офертите на участниците съдържат документите по чл. 39, ал. 3 от ППЗОП. Съгласно чл. 96а, ал. 3 от ППЗОП **с подаването на оферта участниците се съгласяват с всички условия на Възложителя, в т.ч. с определения от него срок на валидност на офертите- 10.06.2019 г. и с проекта на договор**.

Техническото предложение включва:

1. Предложение за изпълнение на поръчката, изготвено в съответствие с техническите спецификации и изискванията на Възложителя.
2. Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо.
3. срок за изпълнение: 4 (четири) месеца, съгласно договора за СМР. Срокът за изпълнение на договорените строително-монтажни работи/строително-ремонтни работи започва да тече от датата на откриване на строителната площадка и подписване на Протокол за откриване на строителната площадка (по Приложение на ПКБ)
4. Декларираме, че сме запознати с документацията за участие и приемаме без възражения условията и изискванията. Посетили сме обекта, запознати сме с всички обстоятелства и условия, които биха повлияли на офертата ни.
5. Участниците следва на направят своите предложения за предлагани гаранционни срокове за изпълнените СМР/СРР, не по кратки от минимално регламентираните в *Наредба №2/2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти*
6. *Участниците следва да предложат срок за реакция в календарни дни, включващ времето от получаване на уведомлението от Възложителя за установена повреда или дефект (в рамките на съответния гаранционен срок), до реалното започване на отстраняването на тази повреда.*

**Техническо предложение *(****в свободен текст и във формат на участника****)*, съдържащо:**

*Предлаган подход, план за работа и организация (в свободен текст и във формат на участника), включващ****:***

* *Организация на строителния процес, включително временно строителство и организация на строителната площадка;*
* *Организация на доставките на материали и оборудване;*
* *Организация на персонала, взаимозаменяемост, разпределение на човешкия ресурс и отговорностите;*

*Предложение относно създаване на условия за спазване изискванията по ЗЗБУТ и Пожарна безопасност (в свободен текст и във формат на участника) с подробно описание на мерките за безопасност и здраве и пожарна безопасност, които ще бъдат въведени при изпълнението на обекта.*

***ВАЖНО! Предложението за изпълнението на поръчката се представя на хартиен носител и на електронен носител (диск) в нередактируем формат (например PDF или еквивалент).***

1. Друга информация по преценка на участника.

***Забележка:*** *Срокът на валидност на офертите е времето, през което участниците са обвързани с условията на представените от тях оферти.*

*Участникът ще бъде отстранен от участие в настоящата обществена поръчка, ако при последващо поискване от Възложителя откаже да удължи срока на валидност на офертата.*

Участниците следва да гарантират, че ще изпълняват поръчката в съответствие с действащото в страната законодателство и специфичните норми, регламентиращи услугата. Ще изпълняват поръчката съгласно всички изисквания на Възложителя и неговите представители. Ще гарантират своевременност на изпълнението и качество. Всички действия по изпълнението ще бъдат извършени с грижата на добър търговец и в защита интересите на Възложителя.Приемат, че указанията на Възложителя са задължителни и се задължават своевременно да информират Възложителя за обстоятелства, възпрепятстващи изпълнението.Гарантират, че няма да разпространяват на трети лица факти, данни, обстоятелства и друга информация, свързана с предмета на дейност на Възложителя и станала известна по време и във връзка с изпълнението на обществената поръчка.

***Забележка: Оферти с Техническо предложение, в което няма описана горепосочената информация, ще бъдат отстранени от участие и няма да бъдат допуснати до оценяване.***

*С подписването на техническото предложение по образец №3, участниците декларират съгласие за съхранение и обработка на личните данни, които предоставят във връзка с участието им в настоящата обществена поръчка , при спазване на разпоредбите на Закона за защита на личните данни и Регламент (ЕС) 2016/679 (GDPR).*

**Изисквания на Проект „Красива България“:**

1. Избраният за изпълнител участник трябва да осигури наемане на регистрирани в ДБТ безработни при реализиране на обекта, които са част от общия състав работници, при спазване на следните изисквания:

a) При срок за изпълнение на договора за СМР **4 (четири)** месеца:

• Да осигури **51** (петдесет и един) човекомесеца труд, положен от общия състав работници за срока на изпълнение на договора за СМР, като поддържа на трудов договор **13** (тринадесет) среден месечен брой работници на обекта;

• Задължително да осигури **15** (петнадесет) човекомесеца труд, положен от квалифицирани/неквалифицирани, наети от ДБТ безработни лица, за срока на изпълнение на договора за СМР, като поддържа на трудов договор **4** (четири) среден месечен брой наети от ДБТ за обекта безработни.

b) Броят на общия състав работници, в т.ч. и на квалифицирани/неквалифицирани безработни лица са изчислени на база изготвената за обекта Експертна оценка.

2. Избраният за изпълнител участник трябва да осигури изплащане на заплати и внасяне на осигурителни вноски, на база минимален месечен размер на осигурителния доход по основни икономически дейности и квалификационни групи професии, съгласно Приложение №1 от Закона за бюджета на държавното обществено осигуряване;

3. Избраният за изпълнител участник трябва да осигури реалистично съотношение между квалифицирани и неквалифицирани работници;

4. Избраният за изпълнител участник трябва да осигури застраховане (валидно за целия период на договора за СМР) по Наредбата за задължително застраховане на работниците и служителите за риска „трудова злополука“ на всички работещи на обекта, вкл. на наетите безработни лица.

**ІV. ИЗИСКВАНИЯ КЪМ ЦЕНОВОТО ПРЕДЛОЖЕНИЕ**

1. Ценовото предложение се изготвя по приложения към настоящата документация **Образец №4.**

1. Всеки участник трябва да отрази общата стойност на СМР/СРР за обекта в документ на Възложителя *Приложение* – *Ценово предложение(образец №4)*, след попълване на количествено-стойностната сметка.

2.Единичните цени са съгласно *Приложение* – *КСС оферта* и са формирани в съответствие с анализите на всички офертни единични цени, приложени към настоящото предложение и представляващи неразделна част от него.

***Приложения към ценовото предложение:***

**3.Приложение - КСС-оферта**

В Приложение – КСС оферта единичните офертни цени следва да са формирани в съответствие с анализите за всички видове СМР/СРР. Анализите се представят подписани и подпечатани от участника и представляват неразделна част от *Приложение – КСС оферта.*

В предложените единични цени задължително следва да се включат:

* цени на съпътстващи операции, необходими за извършване на дадения вид СМР/СРР;
* всички разходи за временно строителство, за утежнени условия, за почистване на строителния обект и строителната площадка, за строителна механизация, подемници, стопански инвентар, временни огради, осигуряване на безопасни условия на труд (съгласно ЗЗБУТ и ПБЗ), всички замервания, проби и дезинфекции на инсталации и др., като се отчита обстоятелството, че тези разходи няма да се заплащат отделно от Възложителя и същите ще се извършват за сметка на изпълнителя.

Всички количества и цени в представеното от участника *Приложение – КСС оферта* и в анализите следва да са вписани с 2 знака след десетичната запетая. Възложителят следва да изиска от участниците представяне на *Приложение – КСС оферта* и на анализите на хартиен и магнитен носител.

*Пояснение*: В КСС и в анализите, цифрите след втория знак от десетичната запетая следва да са нули (например: 2,36 трябва да е 2,36000…).

**Приложение – анализи на единичните цени**

***КСС-оферта и анализите се представят на хартия и на магнитен носител във формат Excel !***

***Ценовото предложение и приложенията се поставят в отделен запечатан непрозрачен плик, с надпис „Предлагани ценови параметри“, поставен в общата опаковка.***

***Забележка:*** *Участник, който е представил Ценово предложение за изпълнение на поръчката, което не отговаря на Техническото му предложение и/или на изискванията на Техническата спецификация и условията по поръчката, ще бъде отстранен от участие в поръчката.*

**V**. **СЪДЪРЖАНИЕ И ПРЕДСТАВЯНЕ НА ОФЕРТА**

Офертата се представя в запечатана непрозрачна опаковка от участника или от упълномощен от него представител лично или чрез пощенска или друга куриерска услуга с обратна разписка в „Център за услуги и информация на граждани”, в сградата на Община Велико Търново на адрес: град Велико Търново, 5000, пл. „Майка България” №2.

Върху опаковката се посочва, наименованието на участника, включително участниците в обединението, когато е приложимо, адрес за кореспонденция, телефон и по възможност – факс, електронен адрес. На опаковката се записва „Оферта за участие в обществена поръчка чрез публикуване на обява с предмет: ***Вътрешно преустройство на съществуваща сграда на Домашен социален патронаж – гр. Дебелец, ПО ПРОЕКТ „КРАСИВА БЪЛГАРИЯ”***

|  |
| --- |
| ДО ОБЩИНА ВЕЛИКО ТЪРНОВО  гр. Велико Търново, 5000, пл. „Майка България” №2  ОФЕРТА  за участие в обществена поръчка чрез публикуване на обява с предмет:  ***Вътрешно преустройство на съществуваща сграда на Домашен социален патронаж – гр. Дебелец, ПО ПРОЕКТ „КРАСИВА БЪЛГАРИЯ”***  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (име на участника)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (адрес за кореспонденция)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (лице за контакт, телефон, факс и електронен адрес) |

Възложителят не приема за участие в поръчката и не разглежда оферта, която е представена и депозирана след изтичане на крайния срок за получаване на офертите, посочен в обявата за обществената поръчка.

**Опаковката на участника, трябва да съдържа следните документи:**

1 Опис на документите и информацията съдържащи се в офертата по **образец №1**

1.1 Представяне на участника- по **Образец №2.**

2 Техническо предложение съдържащо предложение за изпълнение на поръчката - по **Образец № 3.**

3 Ценово предложение- по **Образец № 4.**

3.1 Приложение към ценово предложение (на хартиен носител и електронен носител в нерадиктируем формат)

4 Декларация по чл. 192, ал. 3 от Закона за обществените поръчки - за отсъствие на обстоятелствата по чл. 54, ал. 1, т. 1, 2 и 7 от ЗОП- по **Образец № 5.**

5 Декларация по чл. 192, ал. 3 от Закона за обществените поръчки- за отсъствие на обстоятелствата по чл. 54, ал. 1, т. 3 – 6 от ЗОП- по **Образец № 6.**

6 Декларация по чл. 66, ал. 1 от Закона за обществените поръчки- по **Образец № 7- (ако е приложимо).**

7 Декларация за съгласие за участие като подизпълнител/ трето лице- по **Образец № 8 – (ако е приложимо).**

8 Декларация по чл. 66, ал. 2 от Закона за обществените поръчки за отсъствие на обстоятелствата по чл. 54, ал. 1, т. 1, 2 и 7 от ЗОП- по **Образец № 8.1 – (ако е приложимо).**

9 Декларация по чл. 66, ал. 2 от Закона за обществените поръчки за отсъствие на обстоятелствата по чл. 54, ал. 1, т. 3-6 от ЗОП- по **Образец № 8.2 – (ако е приложимо).**

10 Декларация по чл. 101, ал. 11, във връзка с чл. 107, т. 4 от Закона за обществените поръчки- по **Образец № 9.**

11 Декларация по Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици- по **Образец № 10.**

12 Декларация по чл. 69 от Закона за противодействие на корупцията и за отнемане на незаконно придобитото имущество- по **Образец № 11.**

13 Списък строителство, идентично или сходно с предмета на обществената поръчка - по **Образец № 12.**

14 При участници обединения – копие от документ, от който да е видно правното основание за създаване на обединението, както и информацията по Раздел I, т. 2 от документация за настоящата обществена поръчка.

15 СПИСЪК НА ТЕХНИЧЕСКИТЕ ЛИЦА, КОИТО УЧАСТНИКЪТ ЩЕ ИЗПОЛЗВА ПРИ ИЗПЪЛНЕНИЕ НА ОБЩЕСТВЕНАТА ПОРЪЧКА- **по образец №13**

16 СПИСЪК НА КВАЛИФИЦИРАНИТЕ СТРОИТЕЛНИ РАБОТНИЦИ – **по образец №14**

17 Декларация материали - **Образец №15**

18 Декларация приемане на договора - **Образец №16**

**VІ. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Възложителят със заповед определя комисия от нечетен брой лица, които да разгледат и оценят получените оферти. По отношение на членовете на комисията не трябва да е налице конфликт на интереси с участниците. Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците и представители на средствата за масово осведомяване.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача. Преди утвърждаване на протокола Възложителят го връща на комисията, когато констатира нарушение в нейната работа, което може да бъде отстранено.

Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок 3 работни дни.

**VІІ. ДОГОВОР ЗА ОБЩЕСТВЕНА ПОРЪЧКА**

Преди сключването на договор за обществена поръчка на основание **чл. 112, ал. 1,т.1 и т. 2 от ЗОП**, Възложителят изисква от участника, определен за изпълнител, да предостави документи, удостоверяващи липсата на основанията за отстраняване от поръчката:

1. за обстоятелствата по чл. 54, ал. 1, т. 1 от ЗОП - свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника, както и съответствието с поставените критерии за подбор. Документите се представят и за подизпълнителите и третите лица, ако има такива;

3. за обстоятелството по чл. 54, ал. 1, т. 6 от ЗОП- удостоверение от органите на Изпълнителна агенция „Главна инспекция по труда“.

При приложимите в Закона за мерките срещу изпирането на пари (ЗМИП) и Правилника за прилагане на Закона за мерките срещу изпирането на пари (ППЗМИП) случаи участникът, определен за изпълнител, подписва Декларация по чл. 59, ал. 1, т. 3 от ЗМИП преди сключване на договор. Декларацията се представя по образец – Приложение № 2 към чл. 37, ал. 1 от ППЗМИП.

При изпълнението на договорите за обществени поръчки изпълнителите и техните подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно приложение №10 към чл. 115 от ЗОП.

4. Възложителят сключва договор за обществената поръчка с избрания за изпълнител участник, в 30-дневен срок от датата на определяне на изпълнителя.

5. В договора са включени всички предложения от офертата на класирания на първо място участник.

6. При сключване на договора за СМР участникът, избран за изпълнител, следва да представи:

a) документ за гаранция за изпълнение, в размер на **5% от стойността на договора без ДДС, с валидност 6 месеца, след приемането на СМР/СРР на обекта.**

Гаранцията за изпълнение се представя в една от следните форми:

копие на платежно нареждане за парична сума, преведена по сметката на Община Велико Търново в Общинска банка АД- ФЦ Велико Търново: BG 97 SOMB 9130 33 24758001, BIC КОД: SOMBBGSF.

банкова гаранция в оригинал - в случай, че участникът избере гаранция за изпълнение под формата на **банкова гаранция**, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

- да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по Договора;

-Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

-застрахователна полица за застраховка, която обезпечава изпълнението чрез покритие от застрахователя на отговорността на изпълнителя. Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.

-В случай, че участникът избере гаранция за изпълнение под формата на банковата гаранция, то тогава ИЗПЪЛНИТЕЛЯТ е длъжен да поддържа валидна банкова гаранция за пълния размер на гаранцията за срок до един месец от датата приключване на договора.

-В случай, че срокът на банковата гаранция изтича преди пълното уреждане на отношенията на страните по този договор и ИЗПЪЛНИТЕЛЯТ не я поднови до седем дни преди изтичането й, ВЪЗЛОЖИТЕЛЯТ има право да поиска изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

-В случай, че участникът избере гаранция за изпълнение под формата на застраховка, която обезпечава изпълнението чрез покритие на отговорността на изпълнителя, то тогава ИЗПЪЛНИТЕЛЯТ е длъжен да поддържа валидна застрахователната полица за пълния размер на гаранцията за срок до един месец от датата приключване на договора.

-ИЗПЪЛНИТЕЛЯТ е длъжен да подновява застраховката ежегодно без прекъсване, докато не изтече и последният срок посочен горната точка /Прилага се в случаите когато застрахователната полица се издава за една година/Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

-При представяне на гаранцията, в документа съобразно вида в който тя се представя, изрично се посочва предмета на договора, за която е представена гаранцията. Условията, при които гаранцията за изпълнение се задържа или освобождава, се уреждат с договора за обществената поръчка. Възложителят освобождава гаранцията за изпълнение, без да дължи лихви за периода, през който средствата законно са престояли при него.

**VІІІ. Срок за изпълнение на поръчката** **– 4 (четири) месеца**, съгласно договора за СМР. Срокът за изпълнение на договорените строително-монтажни работи/строително-ремонтни работи започва да тече от датата на откриване на строителната площадка и подписване на Протокол за откриване на строителната площадка (по Приложение на ПКБ)

**ІХ. Място на изпълнение -** град Дебелец, улица „Стефан Караджа“ №25, УПИ XIII, кв. 15-А по плана на град Дебелец.

**Х.** **Обща прогнозна стойност на поръчката: 181334,81 лв. (сто осемдесет и една хиляди триста тридесет и четири лева и 81ст.) без включен ДДС**

Прогнозната стойност на обществената поръчка е определена от Възложителя, на база изготвена експертна оценка от експерти на Възложителя и Проект „Красива България“, съобразена е с пазарната стойност на предстоящите за възлагане дейности и включва всички плащания без данък върху добавената стойност (ДДС) към бъдещия изпълнител на обществената поръчка, в т.ч. и 10% непредвидени разходи (допълнително възникнали) количества и нови видове работи, които не изискват допълнителни проектни решения.

**XI. ИЗИСКВАНИЯ НА ПРОЕКТ „КРАСИВА БЪЛГАРИЯ“:**

1. Избраният за изпълнител участник трябва да осигури наемане на регистрирани в ДБТ безработни, при реализиране на обекта, които са част от общия състав работници, при спазване на следните изисквания:

2. При срок за изпълнение на договора за СМР **4 (четири) месеца**:

3. Осигурява **51** човекомесеца труд, положен от общия състав работници, за срока на изпълнение на договора за СМР, като поддържа на трудов договор **13** среден месечен брой работници на обекта;

4.**Задължително** осигурява **15** човекомесеца труд, положен от квалифицирани/неквалифицирани, наети от ДБТ безработни лица, за срока на изпълнение на договора за СМР, като поддържа на трудов договор **4** среден месечен брой безработни, наети от ДБТ за обекта.

5. Броят на общия състав работници, в т. ч. и на квалифицирани/ неквалифицирани безработни лица са изчислени на база изготвената за обекта експертна оценка.

6. Избраният за изпълнител участник трябва да осигури изплащане на заплати и внасяне на осигурителни вноски, на база минимален месечен размер на осигурителния доход по основни икономически дейности и квалификационни групи професии, съгласно Приложение №1 от Закона за бюджета на държавното обществено осигуряване;

7. Избраният за изпълнител участник трябва да осигури реалистично съотношение между квалифицирани и неквалифицирани работници;

8. Избраният за изпълнител участник трябва да осигури застраховане (валидно за целия период на договора за СМР) по Наредбата за задължително застраховане на работниците и служителите за риска „трудова злополука“, на всички работещи на обекта, включително и наетите безработни лица;

***Раздел „Приложения”***

**Съдържание:**

*1. Приложение 1 „Техническа спецификация, критерий за възлагане на поръчката и методиката за оценка”*

*2. Приложение 2 „Образци”*

*3. Приложение 3 „Проект на договор”*

*4. Приложение: одобрен инвестиционен проект ;*