ТЕХНИЧЕСКИ УСЛОВИЯ И СПЕЦИФИКАЦИИ ЗА ОБЩЕСТВЕНА ПОРЪЧКА ЗА ИЗБОР НА ИЗПЪЛНИТЕЛ

СЪДЪРЖАНИЕ

[1 ПРЕДМЕТ НА ПОРЪЧКАТА 3](#_Toc513127266)

[2 ПЪЛНО ОПИСАНИЕ ЗА ПРЕДМЕТА НА ПОРЪЧКАТА 3](#_Toc513127267)

[2.1 СЪЩЕСТВУВАЩО ПОЛОЖЕНИЕ 3](#_Toc513127268)

[2.2 ДЕЙНОСТИ ПО ПРОЕКТА 4](#_Toc513127269)

[3 НОРМАТИВНА РАМКА 4](#_Toc513127270)

[4 НОРМАТИВНА БАЗА 5](#_Toc513127271)

[5 МЯСТО И СРОК ЗА ИЗПЪЛНЕНИЕ НА ПОРЪЧКАТА 6](#_Toc513127272)

[6 ПРОГНОЗНА СТОЙНОСТ НА ПОРЪЧКАТА 7](#_Toc513127273)

[7 ОСНОВНИ ИЗИСКВАНИЯ ЗА ИЗПЪЛНЕНИЕ НА ПОРЪЧКАТА 7](#_Toc513127274)

[7.1 ОБЩИ ИЗИСКВАНИЯ 7](#_Toc513127275)

[7.2 ИЗИСКВАНИЯ КЪМ ИЗПЪЛНЕНИЕТО НА ПРЕДМЕТА НА ПОРЪЧКАТА 7](#_Toc513127276)

[7.3 ИЗИСКВАНИЯ ЗА СРОЧНО ИЗПЪЛНЕНИЕ 8](#_Toc513127277)

[7.4 АВТОРСКИЯТ НАДЗОР 8](#_Toc513127278)

[7.5 СТРОИТЕЛЕН НАДЗОР 8](#_Toc513127279)

[7.6 ЕКЗЕКУТИВНА ДОКУМЕНТАЦИЯ 9](#_Toc513127280)

[7.7 СТРОИТЕЛНА ДОКУМЕНТАЦИЯ 9](#_Toc513127281)

[7.8 АКТОВЕ И ПРОТОКОЛИ В ПРОЦЕСА НА СТРОИТЕЛСТВОТО: 10](#_Toc513127282)

[7.9 ИНФОРМАЦИОННИ ДЕЙНОСТИ 10](#_Toc513127283)

[7.10 ИЗИСКВАНИЯ ЗА ОСИГУРЯВАНЕ НА БЕЗОПАСНИ УСЛОВИЯ НА ТРУД 10](#_Toc513127284)

[7.11 ТРУДОВА И ЗДРАВНА БЕЗОПАСНОСТ НА РАБОТНОТО МЯСТО 11](#_Toc513127285)

[7.12 ИЗИСКВАНИЯ ЗА ОПАЗВАНЕ НА ОКОЛНАТА СРЕДА 12](#_Toc513127286)

[7.13 ПОЧИСТВАНЕ И ИЗВОЗВАНЕ НА ОТПАДЪЦИ И ИЗКОПАНА ПРЪСТ 12](#_Toc513127287)

[7.14 УПРАВЛЕНИЕ НА СТРОИТЕЛНИТЕ ОТПАДЪЦИ 12](#_Toc513127288)

[7.15 ВРЕМЕННИ СЪОРЪЖЕНИЯ, ВРЕМЕННО ВОДОСНАБДЯВАНЕ, ЕЛ. ЗАХРАНВАНЕ И САНИТАРНИ ВЪЗЛИ 13](#_Toc513127289)

[7.16 СТРОИТЕЛНА ОГРАДА, ЗОНА ЗА ПОЧИСТВАНЕ НА ГУМИТЕ, ТАБЕЛА 13](#_Toc513127290)

[7.17 МЕХАНИЗАЦИЯ 13](#_Toc513127291)

[7.18 ОХРАНА 13](#_Toc513127292)

[8 ИЗИСКВАНИЯ КЪМ МАТЕРИАЛИТЕ И ОБОРУДВАНЕТО ЗА ВЛАГАНЕ 14](#_Toc513127293)

[9 ИЗИСКВАНИЯ ЗА ИЗПЪЛНЕНИЕ НА СМР 14](#_Toc513127294)

[10 ТЕХНИЧЕСКИ УТОЧНЕНИЯ 15](#_Toc513127295)

[10.1 СЪКРАЩЕНИЯ 15](#_Toc513127296)

[10.2 СЪОТВЕТСТВИЕ НА СТАНДАРТИ И НОРМИ 16](#_Toc513127297)

[10.3 ДОКУМЕНТАЦИЯ 16](#_Toc513127298)

[10.4 ПРОЕКТИ 16](#_Toc513127299)

[10.4.1 Декларация за експлоатационни показатели и гаранции 16](#_Toc513127300)

[10.4.2 Каталози и препоръки на производителите 17](#_Toc513127301)

[10.4.3 Указание за полагане, експлоатация и поддържане 17](#_Toc513127302)

[10.4.4 Мостри 17](#_Toc513127303)

[10.4.5 Складиране 17](#_Toc513127304)

[11 ПРИЛОЖЕНИЯ: 18](#_Toc513127305)

ПЪЛНО ОПИСАНИЕ И ТЕХНИЧЕСКИ СПЕЦИФИКАЦИИ НА ПРЕДМЕТА НА ПОРЪЧКАТА

# ПРЕДМЕТ НА ПОРЪЧКАТА

Настоящият обект „Домашен социален патронаж“ , находящ се в гр. Дебелец, на който се предвижда да се прави вътрешно преустройство е с площ от 432,89кв.м.

Сградата има нужда от ремонт, за да функционира в съответствие с предназначението й. Има необходимост от текущи ремонтни работи, които целят подобряването и поддържането в изправност на сградата.

Ремонтите са предвидени да се извършват дейности като премахване, преместване на съществуващи зидове и направа на отвори в тях, като не засягат конструкцията на сградата.

# ПЪЛНО ОПИСАНИЕ ЗА ПРЕДМЕТА НА ПОРЪЧКАТА

## СЪЩЕСТВУВАЩО ПОЛОЖЕНИЕ

Обектът представлява „Домашен социален патронаж“ , находящ се в гр. Дебелец, на който се предвижда да се прави вътрешно преустройство е с площ от 432,89кв.м. При архитектурното заснемане е установено, сградата е едноетажна и е разположена в южната част на имота. Конструкцията е монолитна ( колоно –гредова) във видимо добро физическо състояние.

В нея са разположени Разливно(разсипване на готовата продукция), Кухня, кабинет управител, кабинет за социални работници, кабинет счетоводство, входно антре, разположено от източната страна на сградата, коридори ,4 бр. складови помещения, стая за почивка на персонала, съблекалня с баня и тоалетна. В северната част на сградата част на сградата са разположени , коридор , стая за почивка на шофьорите, баня и тоалетна, 2бр.гаражи , като единият не функционира към момента.

В Функциониращият към момента гараж подовата настилка е от циментова замазка , която е във видимо не добро физическо състояние, стените и тавана са от варова мазилка, като не се забелязват конструктивни проблеми.

Към гаража има 3 бр. двукрили метални врати ,които са в не добро физическо състояние, като не доброто уплътнение правят предпоставки за навлизане на студен въздух през зимата. В гаража , който е неизползваем към момента настилката също е от циментова замазка , като стените са тухлени, без съществуваща мазилка. В северният коридор на сградата , който води до входа към гаража и стаята за почивка на шофьорите по пода има балатум , който е накъсан, стените са покрити с вароциментова мазилка. Дограмите са дървени във изключително лошо състояние. Банята и тоалетната към стаята за почивка е с настилка от теракот по пода и фаянс по стените. Плочките са напукани и стари. Оборудването в банята ( тоалетна и душ ) са изключително лошо състояние.

 В коридора , който води до складовите помещения и стаята за почивка на персонала настилката е от мозайка. Вратите , водещи до складовете и стаята за почивка на персонала , както и към съблекалнята , банята и тоалетната са от дървена дограма, която е във изключително лошо физическо състояние. Стените и тавана са от вароциментова мазилка. В самите складове подът е застелен с балатум. Прозорците към складовете също са дървени в не добро физическо състояние.

В кухнята подът е мозайка, стените са облепени с фаянс на височина 165см. , като има същестуващи преградни стени , образуващи отделните кътове на кухнята. Към всеки кът има мивки, съгласно дейността за която са предназначени. Дограмата е сменена с нова , която е във видимо добро състояние. В разливното помещение подът също е от мозайка, стените са с облепени с фаянс на височина 165см. Таванът е от мазилка.

В кабинета на управителя , социалните работници и счетоводството , подът е от ламиниран паркет , дограмата е PVC, стените са с варова мазилка, боядисани с латекс.

## ДЕЙНОСТИ ПО ПРОЕКТА

За обекта има одобрен технически инвестиционен проект по части: Архитектура, Конструкции, Електро, ВиК, Енергийна ефективност, Геодезия, ОВК, ПБЗ, ПБ. Проектите по части са изготвени съгласно изискванията на НАРЕДБА № 4 от 21 май 2001 г. за обхвата и съдържанието на инвестиционните проекти и в сила от 05.06.2001 г, издадена от Министерството на регионалното развитие и благоустройството, Обн. ДВ. бр.51 от 5 Юни 2001 г., изм. ДВ. бр.85 от 27 Октомври 2009 г., изм. ДВ. бр.96 от 4 Декември 2009 г., изм. и доп. ДВ. бр.93 от 11 Ноември 2014 г.Същите са неразделна част от настоящата документация. Предложенията в офертите следва да са съобразени с одобрената проектна документация.

**Основни акценти на проекта**

С настоящия проект за вътрешно преустройство ще се обособят помещения със следните светли квадратури:

Гараж – 65,05кв.м. като се предвижда направа на нова циментова замазка по под , боядисване по стени и тавани, смяна на дограмата ( 4бр. прозорци 90/60см) и 3 бр. двукрили гаражни врати с размери 230/280см. Предвижда се демонтиране на съществуващи зидове.

Стая за шофьори 17,32кв.м. – предвижда се изграждането на нови леки преградни зидове от гипсокартон на конструкция с цел обособяването на помещението. Ще бъде монтиран окачен таван тип армстронг, по пода ще бъде положена циментова замазка, а върху нея епоксидна боя.

Коридор – 14.82кв.м. – В коридора се предвижда демонтиране на същестуващ теракот и балатум , по стените се предвижда шпакловане и боядисване а таван ще бъде окачен. Ще се избие отвор за нова врата за вход от западната страна на сградата. Предвижда се полагането епоксидна боя

Баня и тоалетна – 2,65кв.м. – Предвижда се демонтиране на съществуващи плочки от теракот и фаянс по стени и полагането на нови, подмяна на санитарното оборудване ( тоалетна , душ и мивка) . Таван ще бъде окачен.

Склад 1 – 1,77кв.м. – Предвижда се полагане на циментова замазка и боядисване с епоксидна боя по пода, по стените шпакловане и боядисване , а таванът ще бъде окачен .

Администрация – 18,54кв.м. – предвижда се полагането на циментова замазка и полагане на епоксидна боя върху нея. По стените ще бъде положена предстенна обшивка от гипсокартон , а таванът ще бъде окачен .

Кабинет управител – 13,70кв.м. – Предвижда се монтиране на окачен таван тип армстронг, предстенна обшивка по стени и епоксидна боя по пода.

В Склад 2 – 1,36кв.м, Склад 3 – 7,59кв.м. , Склад 4 - 10,40кв.м., Склад 5 – 8,16кв.м. , Склад 6 - 4,67кв.м. се предвижда демонтиране на съществуващата дървена дограма и полагане на нова ПВЦ, демонтиране на балатум от под, Полагане на окачен таван тип армстронг , по пода се предвижда полагане на циментова замазка и епоксидна боя. Стените ще бъдат шпакловани и боядисани.

Съблекалня жени – 16,13кв.м – предвижда се демонтиране на същ. Тухлен зид, Направа на отвор за врата за вход от запад на сградата. Ще бъде сменена дървената дограма. По пода ще бъде положена циментова замазка и отгоре боядисана с епоксидна боя, а таванът ще бъде окачен тип армстронг.

Коридор 2 – 16,79кв.м. – Предвижда се полагане на епоксидна боя по под , шпакловане и боядисване по стени и полагане на окачен таван тип армстронг. Предвижда се преместването на ел. таблото от кухнята в коридора, като ще бъде изграден специален шкаф за него.

Кухня – 87,69кв.м. – В кухнята се предвижда полагане на гипсокартон на конструкция, която ще бъде боядисана с епоксидна боя , полагане на епоксидна боя по пода, шпакловане по стени Таванът ще бъде окачен тип армстронг.

Входно антре – 4,41кв.м. – Предвижда се шпакловане и боядисване по стени , направа на окачен таван , и полагане на винилова настилка по под.

Разливно – 89,92кв.м. – Предвижда се демонтиране на съществуващи тухлени зидове. По стените се предвижда полагане на гипсокартон на конструкция и боядисването му с епоксидна боя. По подът ще бъде направена циментова замазка , бопядисана с епоксидна боя, а таванът окачен. Предвижда се поставянето на нови плотове с цел събиране на 210 бр. разливни съдове.

Предвижда се направата на дренаж по северната , източната и южна фасада, с цел предотвратяването на навлизането на влага с сградата и основите на сградата. На източната фасада ще бъде монтирана товаро-разтоварна метална рампа. По южната и източната фасада ще бъдат монтирани слънцезащитни съоръжения от метална конструкция.

Във всички помещения се предвижда подмяна на осветлението с LED панели , там където има изграждане на нов окачен таван тип армстронг.

# НОРМАТИВНА РАМКА

Изпълнението на поръчката следва да се извършва в пълно съответствие с правилата на Проект „Красива България“.

Техническите условия за изпълнение на процедурата са в съответствие със Закона за устройство на територията (ЗУТ) и приложимите подзаконови актове към ЗУТ, регламентиращи строителните дейности.

При изпълнение на дейностите, изпълнителят следва да спазва стандартите ISO 9001:2015 (2008) за управление на качеството или еквивалент и сертификат EN ISO 14001:2015 за система за управление на околната среда или еквивалент.

Следва да се имат предвид следните документи, с приоритети по реда на представянето:

* 1. Закон за обществените поръчки
  2. Закон за устройство на територията.
  3. Подзаконови актове по прилагането на ЗУТ, регламентиращи строителния процес.
  4. Правилата на ПКБ
  5. Договор за изпълнение на обществената поръчка и приложени към него КСС – договор и одобрени строителни книжа на проекта - чертежи и количествени сметки, настоящите спецификации.
  6. Правилник за изпълнение и приемане на строителни и монтажни работи.

1. НОРМАТИВНА БАЗА

При изпълнение на договорите трябва да бъдат стриктно съблюдавани разпоредбите на следните нормативни документи (списъкът не е изчерпателен):

* Закон за обществените поръчки;
* Правилник за прилагане на Закона за обществените поръчки;
* Закон за устройство на територията;
* Закон за енергийната ефективност;
* Закон за техническите изисквания към продуктите;
* Закон за здравословни и безопасни условия на труд;
* Закон за опазване на околната среда;
* Закон за управление на отпадъците;

# МЯСТО И СРОК ЗА ИЗПЪЛНЕНИЕ НА ПОРЪЧКАТА

Място за изпълнение на поръчката е ***сграда за социален патронаж – гр. Дебелец***, Община Велико Търново

Срокът за изпълнение на обществената поръчка e 4 месеца.

Срокът за изпълнение на строително- монтажните работи започва да тече от датата на откриване на строителната площадка, но не по-късно от 5 дни след датата на подписване на договора и приключва с приемането на всички изпълнени по този договор СМР/СРР с подписване на Протокол установяване годност, изготвен по образеца на ПКБ, в срок не по-късно от 10 работни дни след изтичане на срока по договора.

# ПРОГНОЗНА СТОЙНОСТ НА ПОРЪЧКАТА

При изготвянето на ценовите предложения, участниците следва да оферират крайна цена за обекта, като сумата не следва да надвишава прогнозната стойност по проекта, а именно: 181334,81 лева без ДДС, а с ДДС 217601,78 лева

**Финансирането е съвместно със средства на Проект „Красива България“ и собствени бюджетни средства на Община Велико Търново.**

# ОСНОВНИ ИЗИСКВАНИЯ ЗА ИЗПЪЛНЕНИЕ НА ПОРЪЧКАТА

## ОБЩИ ИЗИСКВАНИЯ

Участниците в настоящата обществена поръчка следва да имат предвид следното:

* В изпълнението избраният изпълнител следва да се придържа стриктно към техническия проект за обекта.

## ИЗИСКВАНИЯ КЪМ ИЗПЪЛНЕНИЕТО НА ПРЕДМЕТА НА ПОРЪЧКАТА

За успешната реализация на обекта следва да се спазят следните условия:

1. Участниците да са направили предварителен оглед на обекта и да са се запознали със специфичните условия за изпълнение на поръчката и техническия инвестиционен проект:

* подробно проучване на предоставената за целите на тръжната процедура проектна документация.
* подробно проучване „на място" на предвидените за рехабилитация зони и участъци, и на приложените количества и технологии за изпълнение и на тяхното съответствие с нормативните изисквания.

1. Участниците да са извършили допълнителни проучвания с оглед установяване на реалната ситуация и условия за строителна дейност - подземен кадастър, налична инфраструктура, и др.
2. Изпълнителят е длъжен да извърши всички работи предмет на Договора, в съответствие с валидните технически изисквания, при високо качество, в допустимите отклонения и норми, в договорените срокове, с използване на качествени материали и изделия, при спазване на всички допълнителни изисквания и указания на Възложителя и на Строителния надзор, при осигуряване на всички мерки за безопасност на труда на работници, специалисти и участници в проекта, и на всички хора в района на обекта, при спазване на екологичните мерки към договора.
3. Изпълнителят е длъжен да изпълнява договорираните видове СМР в пълно съответствие с разпоредбите на ЗУТ, при участие и взаимодействие с всички необходими и изисквани от разпоредбите, участници - Строителен надзор, Авторски надзор, Възложител и експерти от управлението на проекта към Възложителя.
4. Качеството на влаганите материали ще се доказва с декларация за съответствието на строителния продукт от производителя или от неговия упълномощен представител (съгласно Наредба за съществените изисквания към строежите и оценяване съответствието на строителните продукти).
5. Некачествено извършените работи и некачествените материали и изделия ще се коригират и заменят за сметка на Изпълнителя, като гаранционните срокове не могат да бъдат по-кратки от нормативно определените по чл. 160, ал. 3, ал. 4 и ал. 5 от ЗУТ и чл. 20, ал. 4, т. 9 на Наредба 2/2003 г. на МРРБ и МТСП за изпълнени строителни и монтажни работи, съоръжения и строителни обекти.
6. Извършените СМР се приемат от упълномощени представители на Възложителя- изпълняващи длъжността „Инвеститорски контрол“ на обекта. Същите ще осъществяват непрекъснат контрол по време на изпълнението на видовете СМР и ще правят рекламации за некачествено свършените работи. Изготвят се необходимите актове и протоколи съгласно Наредба № 3/2003 г. за съставяне на актове и протоколи по време на строителството за действително извършените СМР.
7. Действително изпълнените СМР, включени в общата стойност на обекта се актуват съгласно остойностената количествена сметка на Изпълнителя неразделна част от офертата по проведената обществена поръчка.
8. Извършените СМР да бъдат в съответствие с БДС, при спазване на действащите нормативни актове.
9. Да се опазват от повреди и се възстановяват съществуващите подземни и надземни проводи и съоръжения, трайни настилки и зелени площи.
10. При нарушаване на настилката на съществуващите прилежащи улици и алеи, същите да се възстановят преди предаване на обекта.
11. Ако по време на изпълнението възникнат въпроси, неизяснени с настоящите указания, задължително се уведомява Възложителя и се иска неговото писмено съгласуване.
12. При констатирани несъответствия между инвестиционният проект, документацията за участие, Техническата спецификация и Нормативната база да се да се търси представител на Авторския надзор и на Възложителя.

## ИЗИСКВАНИЯ ЗА СРОЧНО ИЗПЪЛНЕНИЕ

Срокът за изпълнение на договора е определен на 4 месеца и не подлежи на промяна.

## АВТОРСКИЯТ НАДЗОР

По Проекта ще бъде осъществяван авторски надзор от Проектантският екип, изготвил техническата документация по смисъла на Закона за устройство на територията (ЗУТ) или оправомощени от тях правоспособни лица съгласно Закона за КАБ и КИИП и Наредба № 4 от 21.05.2001 г. за обхвата и съдържанието на инвестиционните проекти. Целта на надзора е да се съблюдават процесите на извършване на строителните дейности, да гарантира спазването на параметрите на работните проекти, както и да дава указания по време на изпълнението, както и решения при възникване на непредвидени обстоятелства при реализирането на проектите.

## СТРОИТЕЛЕН НАДЗОР

Технически и качествен контрол на обектите ще се упражнява от служители на Община Велико Търново. Същите ще следят за правилното и точно изпълнение на работите, посочени в техническите проекти, спазването на нормативните разпоредби за изпълняваните работи, изпълнените количества, изпълнението на договорните условия, спазването на приетия график за изпълнение, за дефекти появили се по време на гаранционния срок.

При установяване на нередности и некачествени работи, същите се констатират своевременно в протокол и възложителят задължава изпълнителя да ги отстрани в най-кратък срок.

## ЕКЗЕКУТИВНА ДОКУМЕНТАЦИЯ

За цялостното изпълнение на проекта Изпълнителят е необходимо да създава и поддържа актуална екзекутивна документация - чертежи, допълнителни изчисления, и др.

Процедурите по създаване, одобрение, съхраняване и архивиране следва да се координират със Строителния Надзор и управлението на проекта от страна на Възложителя.

В процеса на работа всяка промяна на инвестиционния проект задължително трябва да бъде предварително отразена в дневника на обекта и съгласувана най-малко от представител на Авторския надзор, Техническия Ръководител на обекта от страна на Изпълнителя и от представител на Строителният надзор с необходимата според случая квалификация.

При подготовка за предаване на обекта, респективно някой участък или подобект, Изпълнителят ще изготви окончателна екзекутивна документация за изпълнените работи на основата на проектната документация, записите в дневника на обекта, изработените допълнително или актуализирани проектни документи и чертежи, вкл. и отбелязаните на тях промени при изпълнение на СМР. При комплектоване на екзекутивната документация, на нея ще се посочат всички извършени промени и обясненията за тях.

На актуализиране ще подлежат само тези документи и чертежи, на които се налагат промени с оглед на изпълнените СМР, а останалите ще се приложат без изменение подпечатани с печат „Важи за екзекутив“.

Окончателната екзекутивна документация трябва да бъде заверена от участниците в строителния процес според нормативните изисквания.

Изпълнителят ще се съобразява с указанията на Строителния надзор относно идентификация и контрол на редакциите на проектната документация и ще ги следва през цялото време на изпълнение на обекта и изготвяне на екзекутивна документация.

Екзекутивната документация се предава в 2 (два) броя хартиени копия и CD, съгласно изискванията на Възложителя.

## СТРОИТЕЛНА ДОКУМЕНТАЦИЯ

Изпълнителят ще изготвя и съхранява надеждно и прегледно всички необходими документи, доказващи изпълнените от него работи в съответствие с актуалните редакции на проектната документация, извършените закупувания на суровини и материали, наемането на работна ръка и механизация, спазването по всяко време на приложимите нормативни изисквания към механизацията, персонала, организацията на работите на обекта, счетоводството и контрола и др.

Изпълнителят е длъжен да създава цялата строителна документация съгласно нормативните изисквания, както и да спазва указанията и изискванията на Възложителя и на управляващия орган по отношение на създаването на необходимите документи, годни за верификация от съответните органи, както и да изпълняват всички указания за привеждане и окомплектовка на всички документи.

След завършване на обекта, Изпълнителят ще подреди, опише и предаде на Възложителя оригиналите на цялата документация за обекта, освен тази която трябва да се съхранява при него, за която Изпълнителят ще направи копия и ще ги предаде на Възложителя.

Изпълнителят е длъжен, съвместно със строителния надзор, да създава текуща информация за ежедневните условия за реализиране на проекта - температура, влажност и валежи, наличност на работна ръка и механизация, наличност на техническо ръководство.

Изпълнителят е длъжен да организира и извърши разработване и одобряване на вътрешни графици и документи по организацията на изпълнение, съгласуването им с отговорните инстанции до получаване на правата за извършване на дейността, както и на условията на институциите.

Изпълнителят трябва да съобрази работните планове и графици с метеорологичните условия технологичните изисквания и спесификата на строителния обект.

## АКТОВЕ И ПРОТОКОЛИ В ПРОЦЕСА НА СТРОИТЕЛСТВОТО:

Изпълнителя е длъжен да създаде и/или подпише всички Актове и Протоколи, съгласно Наредба № 3 от 31 юли 2003 г. за съставяне на актове и протоколи по време на строителството, за съответната категория строеж и условията и образците на Проект „Красива България“ (което е приложимо)

Изпълнителят е длъжен да изпълнява всички указания в съответствие с нормативните изисквания и в съответствие с договорните условия, които са възникнали по време на подготовката и провеждането на приемателния процес.

## ИНФОРМАЦИОННИ ДЕЙНОСТИ

Изпълнителят следва да организира своята дейност в съответствие с основните документи към договора и изискванията на Проект „Красива България“.

Изпълнителят е длъжен да осигурява поставянето на информационни табели в съответствие с изискванията на Програмата.

Изпълнителят е длъжен да осигурява достъп и информация по всяко време на оправомощени лица и длъжности, като:

* Представители на Възложителя или на упълномощени по силата на договор длъжностни лица;
* Представители на ръководните органи на управлението на изпълнението на обекта;
* Представители на контролни органи по силата на официални разпоредби;
* Представители на проверяващи или одитиращи органи и институции;
* Да предоставя информация за медии след официално съгласуване с Възложителя.

Да съдейства на оправомощените лица за набиране, документиране, архивиране и комплектоване на всички необходими документи на Възложителя за своевременното финансиране, верифициране и одитиране на проекта.

## ИЗИСКВАНИЯ ЗА ОСИГУРЯВАНЕ НА БЕЗОПАСНИ УСЛОВИЯ НА ТРУД

Изпълнителят е длъжен сам и за своя сметка за срока на времетраене на договора да осигурява изискванията на Закона за здравословни и безопасни условия на труд /ЗЗБУТ/ и Наредба №2/2004 г. на МРРБ и МТСП за МИЗБУТИСМР при извършване на строително ремонтните работи.

Изпълнителят следва да спазва стриктно изискванията на Плана за безопасност и здраве, както и при необходимост да го доразработи и съгласува със съответните органи.

Изпълнителят е длъжен сам и за своя сметка да осигури максимална безопасност за живота и здравето на преминаващи в района на строителната площадка, както и да не допуска замърсяване със строителни материали и отпадъци.

Обектът да бъде ограден с временна ограда съгласно ПБЗ до приключване на СМР.

Преди започване на изпълнението на строителните работи е необходимо участъка да бъде сигнализиран с табели Ограничаващи достъпа на МПС и указващи (ако има такива) опасните места като изкопи, траншеи и др. Последните трябва да бъдат оградени.

Преди започване на работа всички работници задължително трябва да преминат встъпителен инструктаж.

Възложителят и упълномощените държавни органи ще извършват планови и внезапни проверки за гарантиране безопасни условия на труд по отношение на:

* наличие на длъжностно лице по безопасност и здраве и план по безопасност на обекта
* наличие на обекта на инструкции за безопасност и здраве при работа съобразно действащите нормативи, инструктажни книги, начин на провеждане на инструктажите за безопасна работа;
* наличие на обекта на ЛПС – каски, колани, ръкавици, предпазни шлемове и др.
* организация на строителната площадка – сигнализация, монтиране на предпазни съоръжения, огради;
* състояние на временното ел.захранване на строителната площадка – от гледна точка на безопасна експлоатация;
* Поставяне на необходимите пътни знаци и табели, указващи опасностите и обособяващи зоната на работното поле.

При работа с ел. уреди е необходимо последните да бъдат заземени и обезопасени.

По време на строителството да се спазват изискванията на чл. 74 от ЗУТ. Всички по-дълбоки изкопи (ако има такива), особено при наличие на подземни води и при слаби и ронливи почви е необходимо да бъдат укрепени. При извършване на изкопни работи е необходимо предварително да се уточнят местата на подземните проводи.

Длъжностното лице по безопасност и здраве и техническият ръководител трябва да наблюдават неотлъчно работата. Когато е необходимо ще преустановят работа, за съгласуване на понататъшни действия с представител на Авторския надзор.

На обекта да бъде въведена “Книга за инструктаж” на работното място, периодичен и извънреден инструктаж по безопасност, хигиена на труда и противопожарна охрана, одобрена чрез Наредба №3 от 31.07.2003 год. на Министерството на Труда и Социалната Политика и Министерство на Здравеопазването.

## ТРУДОВА И ЗДРАВНА БЕЗОПАСНОСТ НА РАБОТНОТО МЯСТО

Всички наредби, инструкции и други законови документи засягащи трудовата и здравна безопасност на работниците, касаещи изпълнението на работите на настоящия обект са задължение на Изпълнителя.

Изпълнителят трябва да представи план за безопасност и здраве на Консултанта за одобрение преди започването на каквито и да било действия на строителната площадка.

Изпълнителят е длъжен да осигури работно облекло и лични предпазни средства, като ги съобрази със спецификата на работите изпълнявани от различните работници. Изпълнителят ще инструктира работниците и служителите според изискванията на Наредба № 2 от 22 март 2004г. за минималните изисквания за здравословни и безопасни условия на труд при извършване на строителни и монтажни работи. При използване на машини и съоръжения на обекта, работниците трябва да бъдат инструктирани за работата с тях. Не се допуска с машините и съоръженията да работят неквалифицирани работници. Всички движещи се части на машините трябва да бъдат добре закрепени, покрити и обезопасени. Електрическите машини трябва да бъдат заземени.

В случай на изпълнение на строителни работи на височина над 1.5 метра при липса на скеле, работниците трябва да работят с предпазни колани. Забранено е изпълнението на работи на височина над 1.5 м без обезопасителна екипировка.

Всички работещи и посещаващи обекта трябва да носят каски, ако се изискват такива.

## ИЗИСКВАНИЯ ЗА ОПАЗВАНЕ НА ОКОЛНАТА СРЕДА

Освен предвидените в Проекта, от Изпълнителя се изисква по никакъв начин да не уврежда околната среда, в т.ч. и прилежащите към трасето дървесни видове, като за целта представи изчерпателно описание на мероприятията за изпълнение на горното изискване и на разпоредбите на Закона за управление на отпадъците (ДВ/86/03).

От Изпълнителя се изисква спазването на екологичните изисквания по време на строителството, както да спазва инструкциите на Възложителя и другите компетентни органи съобразно действащата нормативна уредба за околна среда. Изпълнителят следва да спазва поставените изисквания в приложените към документацията становища на РИОСВ Велико Търново.

## ПОЧИСТВАНЕ И ИЗВОЗВАНЕ НА ОТПАДЪЦИ И ИЗКОПАНА ПРЪСТ

Зоните за изхвърляна на изкопната пръст и строителните отпадъци трябва да са съгласувани с Общината.

Изпълнителят трябва своевременно да отстранява и премахва от района на работните площадки всички отломки, изкопани земни маси и отпадъци, но не по рядко от веднъж седмично.

Всички отпадъци в следствие на почистването са собственост на Изпълнителя и трябва да се отстрянят от Площадката по начин, който да не предизвиква замърсяване по пътищата и в имотите на съседните собственици.

Отпадъците трябва да бъдат изхвърлени в съответствие с действащата нормативна уредба, на депо посочено от Общината.

В случай, че Изпълнителят не успее, откаже или пренебрегне премахването на отпадъците, временните съоръжения или не почисти настилките или тротоарите, както се изисква съгласно настоящото, то Възложителят може, без това да го задължава, да отстрани и изхвърли тези отпадъци и временни съоръжения, както и да почисти настилките и тротоарите. Направените във връзка с това разходи ще се приспаднат от дължимите пари, или ще бъдат дължими от Изпълнителя.

Маршрутите на превозните средства от и към строителната площадка трябва да са съгласувани с изискванията на Община Велико Търново.

## УПРАВЛЕНИЕ НА СТРОИТЕЛНИТЕ ОТПАДЪЦИ

В съответствие с Наредбата за управление на строителните отпадъци и за влагане на рециклирани строителни материали, приета с ПМС 277 от 05.11.2012г., обн. ДВ бр.89 от 13.11.2012г., в сила от 13.11.2012г. при стартиране на строително – монтажните работи Възложителят ще предостави на Изпълнителя план за управление на строителните отпадъци (ПУСО).

Влагането на рециклирани строителни материали и/или третирани строителни отпадъци за материално оползотворяване в обратни насипи ще се извършва съгласно чл. 13 от Наредбата за управление на строителните отпадъци и за влагане на рециклирани строителни материали и при спазване на сроковете по Приложение №10 от Наредбата.

Контролът по изпълнение на ПУСО ще се осъществява от определено от Възложителя отговорно лице. За целите на отчитането на изпълнението на ПУСО, изпълнителят предоставя на Възложителя копия от първични счетоводни документи и други документи за приемане на отпадъци, рециклиране, предаване на съоръжения за обезвреждане, копия от първични счетоводни документи и кантарни бележки за закупени СО и/или продукти от оползотворени СО, документи за съответствие, доказващи влагането на продукти от оползотворени СО в строежа и/или оползотворяването на СО в обратни насипи.

## ВРЕМЕННИ СЪОРЪЖЕНИЯ, ВРЕМЕННО ВОДОСНАБДЯВАНЕ, ЕЛ. ЗАХРАНВАНЕ И САНИТАРНИ ВЪЗЛИ

Изпълнителят е длъжен, за своя сметка, да изгради всички временни съоръжения като премествания, скелета, пътни връзки с пътищата в района, подходи, рампи и др., необходими за извършване на строително-монтажните работи на обекта, както и тяхното отстраняване след приключване на Работата.

Изпълнителят ще координира и монтира всички временни съоръжения в съответствие с изискванията на местните власти или комунални фирми и съгласно всички действащи нормативи и правилици.

Площта на времените пътни връзки след приключване на строителството трябва да бъде рекултивирана и възстановена в първоначалния й вид или така, както е предвидено в Проекта, а всички временни съоръжения трябва да бъдат демонтирани и отстранени. Всички разкоди и отговорности са на Изпълнителя.

При приключване на работата или когато временните съоръжения не са нужни повече, Изпълнителят ще ги премести и ще възстанови площадката в първоначалното и състояние или така, както е предвидено в Проекта. Всички разходи и отговорности са на Изпълнителя.

## СТРОИТЕЛНА ОГРАДА, ЗОНА ЗА ПОЧИСТВАНЕ НА ГУМИТЕ, ТАБЕЛА

Изпълнителят е задължен в съответствие с одобрените проекти, действащото законодателство и изискванията на Възложителя да монтира и поддържа строителна ограда около обектите.

Изпълнителят ще осигури, изгради и поддържа такива пътни знаци, лампи, бариери, огради, предпази козирки, сигнали за контрол на движението и други такива мерки, които са необходими при изпълнение на СМР, с цел осигуряване на безопасност на всички хора имащи достъп до обекта (както работниците на изпълнителя така и живущите в градата).

Всички мерки за безопасност ще бъдат приети от Инвеститора на място преди започването на каквато и да е строителна работа.

Изпълнителят е задължен в съответствие с одобрените проекти, действащото законодателство и изискванията на Възложителя да осигури съоръжения за измиване на гумите на влизащите и излизащите автомобили.

Изпълнителят ще осигури, монтира и поддържа една устойчива на климатичните условия отличителни табели на входовете на обектите или на друго място, одобрено от Инвеститора. Табелата трябва да е на български. Табелите и информацията върху тях трябва да бъде одобрена от Възложителя преди нейното изпълнение и монтиране.

## МЕХАНИЗАЦИЯ

Изпълнителят е длъжен да осигури необходимите основни, специфични или временни механизация и оборудване, необходими за изпълнението на всички работи, предмет на Договора, така че да бъдат годни за въвеждане в експлоатация.

## ОХРАНА

Изпълнителят е длъжен да осигури непрекъснатата охрана и обезопасяване на площадките, на които работи, както и на временните площадки и складове, за своя сметка и на своя отговорност.

# ИЗИСКВАНИЯ КЪМ МАТЕРИАЛИТЕ И ОБОРУДВАНЕТО ЗА ВЛАГАНЕ

Строителните продукти следва да отговарят на следните технически спецификации:

* български стандарти, с които се въвеждат хармонизирани европейски стандарти, или
* европейско техническо одобрение (със или без ръководство), или
* признати национални технически спецификации (национални стандарти), когато не съществуват технически спецификации по т. 1 и т. 2.

**В Образец №15** „Декларация за материали“ участниците следва да направят подробно техническо описание на **всички материалии/изделия/системи**, които ще използват при изпълнението на СМР. За изброените по-долу материалии/изделия/системи трябва да се представи минимум един от следните документи: ЕО декларация или ЕО сертификат, за съответствие със съществените изисквания към строежите и оценяване съответствието на строителните продукти, доказваща, че са изпълнени изискванията към съответните технически характеристики, както и информация за дълготрайността на съответния строителен продукт като цяло или Протокол за изпитване или Друг документ, доказващ, че са изпълнени изискванията към техническите характеристики на материалите и оборудването, както и информация за дълготрайността на съответния строителен продукт като цяло;

Всички влагани в строителството материали и оборудване следва да отговарят на изискванията, заложени е техническия проект, техническата спецификация, националните и европейски стандарти.

# ИЗИСКВАНИЯ ЗА ИЗПЪЛНЕНИЕ НА СМР

Изпълнението на строително-монтажните работи (СМР) е на основание разработен и одобрен Инвестиционен проект, при спазване на изискванията на всички действащи към настоящия момент в Република България закони, правилници и нормативи, касаещи изпълнението на обекти и работи от такъв характер.

Заложените по-долу изисквания за изпълнение на СМР са минимални. Изпълнителят следва да спазва всички действащи нормативи, правилници, спецификации, национални и хармонизирани европейски стандарти и др., както и да спазва добрата инженерна практика при изпълнението на видовете СМР, предмет на поръчката.

Отсъствието на дадена информация, критерий или друго в настоящето задание не освобождава Изпълнителя от отговорността да изпълни работите съгласно всички действащи нормативи, правилници, спецификации, национални и хармонизирани европейски стандарти и др., както и да спазва добрата инженерна практика.

В случай, че Изпълнителят ще използва нови и неприлагани в страната строителни и други технологии, към Техническото предложение следва да се приложи раздел, съдържащ пълни описания на видовите дейности, както и документи, удостоверяващи разрешителния режим за изпълнението им на територията на Република България.

В случай на работи, за които липсват нормативни документи с изисквания за изпълнение и приемане, ще се спазват изискванията, посочени в проектната документация, инструкциите на производителя на оборудването и материалите (където е приложимо) и стандартите, обичайни за бранша.

При необходимост, Строителният надзор и/или представител на Авторския надзор и/или Възложителя ще дават указания относно правилата за изпълнение и приемане на работите.

Полагането и монтирането на всички материали и оборудване да става по предписанията и условията на съответните производители и проектни детайли. При специфични случаи да се търси съдействие от представител на Авторския надзор.

Изпълнителят да приложи всички дейности и детайли предложени в Проекта. При невъзможност или след разкриване по време на демонтажните работи, да се предостави методология на изпълнението за съгласуване от представител на Авторския надзор и Възложителя. Същата да бъде придружена от необходимата проектна документация и спецификация на предложените материали.

При полагане на елементи от техническата инфраструктура да се следва както Проекта, така и Наредба 8 за правила и норми за разполагане на технически проводи и съоръжения в населени места.

Да се опазват от повреди и да се възстановяват всички повредени и/или демонтирани съществуващи подземни и надземни проводи и съоръжения, трайни настилки и зелени площи.

При нарушаване на настилката на съществуващите прилежащи улици и алеи, същите да се възстановят преди предаване на обекта.

Да се изпълнят изискванията на Наредба № 4 за проектиране, изпълнение и поддържане на строежите в съответствие с изискванията за достъпна среда за населението, включително и за хората с уврежданията.

При възникване на въпроси или необходимост от допълнителна графична информация да се търси представител на Авторския надзор.

Да се разглеждат чертежите на всички специалности. При констатирани несъответствия да се търси представител на Авторския надзор.

# ТЕХНИЧЕСКИ УТОЧНЕНИЯ

Във всички членове на Техническата спецификация да се приема, че нейното съдържание важи за материята, обект на обсъждане, когато не е в противоречие с действащи нормативни актове. В противен случай, трябва да се прилагат винаги действащите законови разпоредби.

Техническата спецификация следва да се разглежда като неразделна част от Договора за изпълнение на СМР, КСС - договор и Проекта.

Всяка част на Техническата спецификация следва да бъде четена като допълнение и улеснение за всяка друга част и ще бъде четена с нея или вместо нея, доколкото това е целесъобразно.

При констатирани несъответствия между Проекта, Техническото задание, Техническата спецификация и нормативната база да се да се търси представител на Авторския надзор.

В случай, че в спецификациите и останалите документи по договора са изпуснати подробности, необходими за пълното разбиране на дейността или че съществуват различни и противоречащи си инструкции, да се търси представител на Възложителя, Строителния надзор и Авторския надзор, изключвайки възможността за пропуски и несъответствия. Прието и съгласувано е дейността да бъде извършвана и доведена до край според истинския дух, значение и цели на документацията по договора.

## СЪКРАЩЕНИЯ

Където са използвани съкръщения в Техническата спецификация, те да бъдат тълкувани както следва:

EN - Европейски норми;

ISO - Международна организация по стандартизация;

БДС - Български държавен стандарт;

mm – милиметри;

mm2 - квадратни милиметри;

m- метри;

m2- квадратни метри;

m3- кубични метри;

cm- сантиметри;

сm2- квадратни сантиметри;

сm3- кубични сантиметри;

ºС - градуси по Целзий;

СМР - строително-монтажни работи;

Договор - Договора за строителство между Възложителя и Строителя/Изпълнителя по смисъла на ЗУТ;

Спецификация - настоящата Техническа спецификация;

Материали - материали и строителни продукти.

## СЪОТВЕТСТВИЕ НА СТАНДАРТИ И НОРМИ

Ако в Договора или в Приложението с индивидуалните предписания за конкретен обект има поставено условие доставените изделия и материали, извършената работа и изпитванията да отговорят на изискванията на определени стандарти, то трябва да бъде прилагано последното издание или преработка на посочените стандарти „или еквивалент“, в случай че няма друго специално указание.

## ДОКУМЕНТАЦИЯ

Изпълнителят трябва своевременно, в процеса на работа, да съставя и/или подписва цялата необходима строителна и екзекутивна документация, да съставя и/или подписва всички Актове и Протоколи, съгласно обобрените образци на Проект „Красива България“, да съставя и/или подписва всички документи необходими за изплащане на извършените и претендирани СМР, както и всички други документи съгласно Договора.

## ПРОЕКТИ

Всички изменения и допълнения на съществуващите проекти, както и всички други технически проекти, изготвени от Изпълнителя по време на строителството на обекта, трябва да съответстват на действащата в момента нормативна уредба.

### Декларация за експлоатационни показатели и гаранции

За всички материали и оборудване трябва да се представи: Декларация за експлоатационните показатели, съгласно Регламент (ЕС) № 305/2011 на Европейския Парламент и на Съвета от 9 март 2011 година за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета, а за продуктите които който не са обхванати или не са обхванат напълно от хармонизиран стандарт, е необ­ходимо да се предвиди европейска техническа оценка доказваща, съществените характеристики на строителния продукт съгласно съответните хармонизирани технически спецификации, както и подробна спецификация и информация за дълготрайността на съответния строителен продукт като цяло и, когато спецификата на продукта / оборудването го изисква, Протокол за изпитване или Друг документ, доказващ, че са изпълнени изискванията към техническите характеристики на материалите и оборудването, както и информация за дълготрайността на съответния строителен продукт като цяло.

Всички сертификати следва да са издадени от акредитирани лица за сертификация на системи за управление на качеството и/ или за сертификация на продукти, или от лица, получили разрешение по глава пета от Регламент (ЕС) 305 / 2001 г. Горепосочените документи се представят заверени, преведени на български език.

Всяка доставка на материали на строителната площадка или в складовете на Изпълнителя трябва да бъде придружена със сертификат за качество в съответствие с определените технически стандарти, спецификации или одобрени мостри и каталози и трябва да бъдат внимателно съхранявани до влагането им на обекта.

Всички произведени продукти или оборудване, които ще бъдат вложени в строежа ще бъдат доставени с всички необходими аксесоари, фиксатори и детайли, придружени с наръчници за експлоатация и поддръжка, където могат да се приложат такива.

Гаранциите за изпълнение на изпълнените СМР работи започват да текат от датата на въвеждане на обекта в експлоатация, ако изрично не е специфицирано друго.

### Каталози и препоръки на производителите

Каталозите, инструкции и препоръките (технологични карти) на Производителя за материал, оборудване или продукт, определени в съответствие с техническите стандарти, физическите параметри, техническите характеристики и изходните данни или технологията за полагане или монтаж, съхранение, детайли и пр. не освобождават Изпълнителя, от които и да било от неговите договорни задължения и гаранции за качество.

### Указание за полагане, експлоатация и поддържане

За всеки от материалите и конкретното оборудване да се представи указание за полагане, експлоатация и поддържане.

Горепосочените документи се представят заверени от Изпълнителя, преведени на български език.

### Мостри

Изборът на завършващи материали да става само след одобрение на мостра от представител на Възложителя.

Възложителят има право допълнително да поиска мостри от посочените материали и оборудване.

### Складиране

Всички материали, машини и съоръжения (оборудване), свързани с доставка и монтаж, следва да се складират на подходящи за целите места като се запазва тяхната цялост.

Транспортът трябва да бъде извършван с подходящи средства и в съответствие с нормативите за ограничаване на пакетажа и товара. Товаренето и разтоварването от транспортни средства и преместването могат да се извършват с кран или багер.

Изпълнителят трябва да опази материалите от надраскване или прегазване от транспортни средства.

Складирането да става върху нивелирана площадка, без неравности главно от остри камъни. Възможно е натруване върху почва, пясък, асфалт и цимент, като се избягва влаченето им. Когато материалите, машините и съоръженията остават на открито за дълго време, се препоръчва да бъдат защитени от слънчеви лъчи. Изпълнителя трябва да обърне специално внимание за адекватното им опазване.

Изпълнителят трябва да положи усилия, да сведе до минимум продължителността на складиране на Площадката на материали и оборудване, като планира доставките, така че да съвпадат с нуждите на строителството. Изпълнителят не трябва да съхранява на площадката ненужни материали.

Изпълнителят трябва така да организира подреждането на материалите, че да не могат да застрашат безопасността на хората. Изпълнителят трябва да окачи и спазва обозначителни табели, указващи разрешената тежест на товара върху платформите /ако има такива/.

Изпълнителят трябва да получи от производителя детайлна иформация относно метода на съхранение и поддръжка на складираните материали, като трябва да спазва тези изисквания.

Всички разходи, свързани със складирането и охраната на материалите и оборудването ще са за сметка на Изпълнителя и няма да се извършват никакви допълнителни плащания във връзка с това.

# ПРИЛОЖЕНИЯ:

Одобрен технически инвестиционен проект (обяснителни записки и чертежи по отделните части) и Количествена сметка.

Критерий за възлагане на поръчката.

Оценяването на икономически най-изгодната оферта се извършва по критерий „НАЙ-НИСКА ЦЕНА” съгласно чл. 70, ал. 2, т. 1 от ЗОП.

Методика за оценка.

Максималният брой точки, които може да събере един участник са 100 (сто) точки. Участникът, чиято оферта е получила най-висока оценка се класира на първо място, а останалите следват в низходящ ред.

**Ц** – **Ценови критерий** – показател за предлаганата цена от Участника. **При оценяването се взема предвид предлаганото от участника общо число, получено от сбора на единичните и общи стойности на видовете работи, съгласно*****„Приложение* – *КСС оферта“ приложение към* образец №4 „Ценово предложение“. Най-висока оценка получава предложението, което ще** има за своя последица изпълнение на поръчката срещу най-малък бюджетен разход. Офертата на участника с най-ниската предложена цена, получава 100 т., а всяка следваща оценка се определя по следната формула:

**Ц = Цmin х 100 , където**

**Цn**

Цmin - е най-ниското предложено общо число, получено от сбора на общите стойности съгласно „Приложение – КСС оферта“ приложение към образец №4 „Ценово предложение“

Цn – е общото число, получено от сбора общите стойности съгласно „Приложение – КСС оферта“ приложение към образец №4 „Ценово предложение“ на **n-тия** участник

*Забележка:*

При извършване на оценяването ще се използва закръгляне до втория знак след десетичната запетая.

Ценовите предложения се проверяват, за да се установи, че са подготвени и представени в съответствие с изискванията на документацията за обществена поръчка.

Комисията провежда публично жребий за определяне на изпълнител между класираните на първо място оферти, когато оценките на две или повече оферти са равни.